《沁园春 其六 示诸儿》
宋代·陈著

信书成痴，挨到如今，无生可谋。奈浑家梦饭，谷难虚贷，长年断肉，菜亦悭搜。

风雨潇潇，江山落落，死又还生春复秋。八十岁，是这般多活，堪吊堪羞。

休休。盍自回头。要铁汉须从穷处求。那袁安闭户，恬然僵卧，少陵任妇，长是贫愁。

一等清风，千年佳话，蚁蚋看他金谷楼。是是是，笑出门天阔，一片云浮。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。